《景蕃复和再次韵》
宋代·张扩

诗坛乳臭妨贤路，寄食将军惭漂絮。君今自筑五言城，坐遣降漂叹来暮。

从来白俗不入眼，并案闺房累蛮素。连篇赠我刹那顷，更陋建安誇七步。

珍藏敢比飞鸟章，字脱无人正讹误。为君传写不得辞，政恐终随雷电去。

作者简介：[约公元一一二二年前后在世]字彦实，一字子微，德兴人。生卒年均不详，约宋徽宗宣和中前后在世。工诗，词采清丽。崇宁中（公元一一o四年左右）进士。授国子监簿，迁博士，调处州工曹，召为秘书省校书郎，寻充馆职。南渡后，历中书舍人。为著作郎时，秦桧赏其诗，迁擢左史，再迁而掌外制。所交如曾糙、朱翌、吕本中辈，皆一代大家。扩著有东窗集四十卷，诗十卷，《宋史艺文志》传於世。